rejauldu/bengali-wikipedia huggingface dataset:
আক্কাদীয় সাম্রাজ্য  ছিল প্রাচীন মেসোপটেমিয়ার আক্কাদSumerian: Agade এবং তার পার্শ্ববর্তী অঞ্চলে কেন্দ্রীভূতএকটি প্রাচীন সেমিটিক সাম্রাজ্য, যা সকল আক্কাদীয় ভাষাভাষী এবং সুমেরীয় ভাষাভাষী সেমিটিক জনগোষ্ঠীকে একটি বহুভাষী সাম্রাজ্যের মধ্যে ঐক্যবদ্ধ করেছিলো।Mish, Frederick C., Editor in Chief. “Akkad” Webster’s Ninth New Collegiate Dictionary. ninth ed. Springfield, MA: Merriam-Webster 1985. ).  ইতিহাস  সুমেরীয় সভ্যতার ব্যাপক অগ্রগতির কালে খ্রি. পূ. ২৫০০-খ্রি. পূ. ৩০০০ অব্দের দিকে আরবের মরু এলাকা থেকে আক্কাদ এলাকায় একদল সেমিটিকভাষী যাযাবর মানুষ এসে বসতি গড়ে। এরাই ছিল মেসোপটেমিয়া এলাকায় প্রাচীনতম সেমিটিক মানুষ। এরা কৃষিকাজে সাফল্য অর্জন করে এবং একসময় নগর সভ্যতা গড়ে তোলে। দিনে দিনে এই সভ্যতা বিশেষ প্রতিপত্তি বিস্তার করে। রাজা প্রথম সারগন বা শাররুকিন (খ্রি.পূ. ২৩৭০ – খ্রি.পূ. ২৩১৫)-এর আমলে আক্কাদিয়রা সুমের দখল করে নেয়। রাজা সারগন-এর খ্যাতি তখন আরও বেশি করে ছড়িয়ে পড়ে।  রাজা সারগন  সারগন সম্পর্কে যতটুকু জানা যায় তাতে দেখা যায় যে, কোনাে বৈধ পিতা না থাকায় কুমারী মা তার জন্মের পর তাকে ঝুড়িতে ভরে নদীতে ভাসিয়ে দেন। শেষে একজন দাসী তাকে কুড়িয়ে এনে লালন পালন করে। বড় হলে তিনি ‘কিশ’-এর। রাজা উরক জমমার অধীনে নীচু মানের চাকরিতে যােগ দেন। সৈনিক হিসেবে কাজ করে তিনি অভিজ্ঞতা অর্জন করেন। পরে তার আশ্রয়দাতাকে অপসারণ করেন ও লুগাস হিসেবে দায়িত্ব পালন করেন। তিনি এসময় সমাজের নীচু শ্রেণীর কিছু কিছু উপকার করেন। তিনি রাজা হয়ে রাষ্ট্রীয় সংহতি জোরদার ও প্রতিরক্ষার উন্নতিতে অবদান রাখেন। বণিকদের উপনিবেশের নিরাপত্তা বিধানের জন্যে এশিয়া মাইনর এলাকায় তিনি সেনাদল পাঠান। লাগাশ, উর প্রভৃতি সুমেরীয় ও আক্কাদীয় শহরে তার প্রভুত্ব কায়েম হয়েছিল। মিশর ও সিন্ধু উপত্যকা ছাড়া তখনকার সভ্য দুনিয়ার সর্বত্র তার প্রভাব ছড়িয়ে পড়েছিল। প্রাচীন এক শিলালিপির ভাষ্য থেকে জানা গেছে যে, ক্রিটদ্বীপ, গ্রিস উপকূল, পারস্য উপসাগরীয় এলাকা ও ইরান পর্যন্ত তাঁর আধিপত্য বিস্তৃত ছিল। সারগনের প্রচেষ্টায় গােটা পশ্চিম এশিয়ার সভ্যতা ও সংস্কৃতির কেন্দ্রস্থলে পরিণত হয়েছিল আক্কাদ। একটি শিলালিপির তথ্যে জানা গেছে যে, রাজা সারগনের রাজবাড়িতে প্রতিদিন ৫৪০০ লােক খাদ্যগ্রহণ করত।  তিনি রাজত্ব করেছিলেন ৫৬ বছর।  ইতিহাসে প্রথমবারের মতো রাজা সারগন গ্রাম এলাকার চাষিদের মধ্যে থেকে সৈন্য সংগ্রহ করে একটি নিয়মিত সামরিক বাহিনী গঠনে সফল হয়েছিলেন। তিনি নিজেকে পরিচয় দিতেন সুমের ও আক্কাদ এর রাজা নামে। সুমের বিজয়ের ফলে সেখানকার কিউনিফর্ম লিখন পদ্ধতি, বাণিজ্য কৌশল, পঞ্জিকা ব্যবহার ও নগর নির্মাণ পদ্ধতি গ্রহণ করে আক্কাদিয় সমৃদ্ধ হয়েছিল। সারগনের পর আক্কাদীয় এর সেরা রাজা ছিলেন নারামসিন।   টীকা    Stiebing Jr,H.William. Ancient Near Eastern History and Culture. (Pearson Longman; University of New Orleans, 2009)  (১) বিশ্বসভ্যতার ইতিহাস- খন্দকার মাহমুদুল হসান (পৃষ্ঠাঃ ১০৮-১০৯) (২) The Legend of Sargon of Akkad   আরও পড়ুন      বহিঃসংযোগ    Iraq's Ancient Past — Penn Museum  Year Names of Narim-Sin – CDLI  Year Named of Shar-kali-Sharri – CDLI  Site on Enheduanna at Virginia Tech University    বিষয়শ্রেণী:আসিরীয়ান ভূগোল বিষয়শ্রেণী:প্রাচীন মধ্যপ্রাচ্য বিষয়শ্রেণী:ইরাকের প্রাচীন ইতিহাস বিষয়শ্রেণী:ইরাকের প্রত্মতত্ত্ব বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত রাষ্ট্র ও অঞ্চল বিষয়শ্রেণী:প্রাচীন মেসোপটেমিয়া বিষয়শ্রেণী:প্রাচীন পূর্ব-ভূমধ্যসাগরীয় অঞ্চল বিষয়শ্রেণী:এশিয়ার প্রাক্তন রাজতন্ত্র বিষয়শ্রেণী:প্রাক্তন সাম্রাজ্য বিষয়শ্রেণী:খ্রিস্টপূর্ব ২৪শ শতাব্দীতে প্রতিষ্ঠিত
লুক জনাথন টমাস (; জন্ম: ১০ জুন ২০০১; লুক টমাস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটির হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, টমাস ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।  প্রারম্ভিক জীবন লুক জনাথন টমাস ২০০১ সালের ১০ই জুন তারিখে ইংল্যান্ডের সিস্টনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল টমাস ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৮ সালের ১৫ই নভেম্বর তারিখে তিনি প্রীতি ম্যাচে নেদারল্যান্ডস অনূর্ধ্ব-১৮ দলের বিরুদ্ধে ম্যাচে ইংল্যান্ড অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3125724  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছিলেন, উক্ত প্রতিযোগিতার ফাইনালে ইংল্যান্ড অনূর্ধ্ব-২১ স্পেন অনূর্ধ্ব-২১ দলকে ১–০ গোলের ব্যবধানে পরাজিত করে উয়েফা ইউরোপীয় অনূর্ধ্ব-২১ চ্যাম্পিয়নশিপের ইতিহাসে তৃতীয়বারের মতো শিরোপা ঘরে তুলতে সক্ষম হয়েছে। উক্ত প্রতিযোগিতায় ২ ম্যাচে অংশগ্রহণ করেছেন।  তথ্যসূত্র  বহিঃসংযোগ                 বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
হুসনিদ্দিন রোজি অগলি আলিকুলভ (; জন্ম: ৪ এপ্রিল ১৯৯৯; হুসনিদ্দিন আলিকুলভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে তুর্কি ক্লাব চায়কুর রিজেস্পোর এবং উজবেকিস্তান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৮ সালে, আলিকুলভ উজবেকিস্তান অনূর্ধ্ব-২১ দলের হয়ে উজবেকিস্তানের বয়সভিত্তিক পর্যায়ে অভিষেক করেছিলেন। প্রায় দুই বছর যাবত উজবেকিস্তানের বয়সভিত্তিক দলের হয়ে খেলার পর, তিনি ২০২০ সালে উজবেকিস্তানের হয়ে আন্তর্জাতিক পর্যায়ে অভিষেক করেছেন; উজবেকিস্তানের জার্সি গায়ে তিনি এপর্যন্ত ২১ ম্যাচে ২টি গোল করেছেন।  প্রারম্ভিক জীবন হুসনিদ্দিন রোজি অগলি আলিকুলভ ১৯৯৯ সালের ৪ঠা এপ্রিল তারিখে উজবেকিস্তানের কিতাবে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আলিকুলভ উজবেকিস্তান অনূর্ধ্ব-২১ এবং উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। ২০১৮ সালের ৬ই সেপ্টেম্বর তারিখে তিনি মিয়ানমার অনূর্ধ্ব-২১ দলের বিরুদ্ধে ম্যাচে উজবেকিস্তান অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3100566 আলিকুলভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত উজবেকিস্তান অলিম্পিক দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল উজবেকিস্তান  ২০২০  ১  ০ ২০২১  ৩  ০ ২০২২  ৬  ০ ২০২৩  ৮  ১ ২০২৪  ৩  ১ সর্বমোট  ২১  ২  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:চায়কুর রিজেস্পোরের খেলোয়াড় বিষয়শ্রেণী:উজবেকিস্তানের আন্তর্জাতিক যুব ফুটবলার বিষয়শ্রেণী:উজবেকিস্তানের অনূর্ধ্ব-২৩ আন্তর্জাতিক ফুটবলার বিষয়শ্রেণী:উজবেকিস্তানের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল ক্লাব নাসাফের খেলোয়াড় বিষয়শ্রেণী:সুপার লিগের খেলোয়াড়
রুকসানা বেগম (, জন্মঃ ১৫ অক্টোবর, ১৯৮৩) একজন বাংলাদেশী বংশদ্ভুত ব্রিটিশ কিক বক্সার। তিনি প্রাক্তন ব্রিটিশ নারী এটমওয়েট (৪৮-৫০ কেজি) মুয়ে থাই চ্যাম্পিয়ন এবং ব্রিটিশ মুয়ে থাই দলের অধিনায়ক।   প্রাথমিক জীবন   রুকসানা বেগম ১৯৮৩ সালের ১৫ অক্টোবর ইংল্যান্ডে একটি বাংলাদেশী পরিবারে জন্মগ্রহণ করেন। পরিবারের চার সন্তানের মধ্যে তিনি দ্বিতীয়। ডেইলি স্টার এ প্রকাশিত নিবন্ধঃ"Ruqsana Begum:Kicking and Dreaming"  তিনি ২০০৬ সালে ইউনিভার্সিটি অব ওয়েস্টমিনিস্টার থেকে স্থাপত্যবিদ্যায় স্নাতক সম্পন্ন করেন।    কিক বক্সিং ক্যারিয়ার   ২০০২ সালে, আঠারো বছর বয়সে রুকসানা বেগম কিক বক্সিং ক্লাসে যোগ দেন। শখের বশে কিক বক্সিং শুরু করলেও পরিবারের কাছে এই ব্যাপারটা গোপন রেখেছিলেন দীর্ঘ এক বছর।  ২০০৬ সালে বিশ্ববদ্যালয় থেকে পাস করে তিনি পরিবারকে নিজের মুয়ে থাই চর্চার ব্যাপারে অবহিত করেন। ২০০৮ সালে রুকসানা বেগম প্রফেশনাল কিক বক্সার হিসেবে আত্মপ্রকাশ করেন।   বক্সিং ক্যারিয়ার  ২০১৮ সালের ১৭ই মার্চ রুকসানা পেশাগত মুষ্টিযুদ্ধের জগতে আত্মপ্রকাশ করেন। বুলগেরীয় বক্সার ইভাংকা ইভানোভার বিরুদ্ধে এই ম্যাচ লন্ডনে অনুষ্ঠিত হয়। প্রথম পেশাগত মুষ্টিযুদ্ধে ম্যাচটি ৩৮-৩৮ পয়েন্টে ড্র হয়।   চ্যাম্পিয়নশিপ ও অর্জন  ২০০৯ – ওয়ার্ল্ড এমেচার কিকবক্সিং চ্যাম্পিয়নশিপ্স Bronze ২০১০ – ব্রিটিশ এটমওয়েট মুয়ে থাই চ্যাম্পিয়ন ২০১১- ইউরোপীয়ান ক্লাব কাপ এমেচার মুয়ে থাই চ্যাম্পিয়নশিপ Gold ২০১২ – ইন্টারন্যাশনাল ফেডারেশন অব মুয়ে থাই এমেচার ওয়ার্ল্ড চ্যাম্পিয়নশিপ্স Bronze ২০১৬ – ওয়ার্ল্ড কিকবক্সিং এসোসিয়েশন চ্যাম্পিয়ন    তথ্যসূত্র    বহিঃসংযোগ   রুকসানা বেগমের বক্সিং রেকর্ড  বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:ব্রিটিশ বাংলাদেশী বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ মুসলিম বিষয়শ্রেণী:ইংরেজ বেশভূষাশৈলী নকশাবিদ বিষয়শ্রেণী:লন্ডনের ক্রীড়াবিদ বিষয়শ্রেণী:ওয়েস্টমিনস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:বেথনাল গ্রিনের ব্যক্তি
হরিয়ানা জনহিত কংগ্রেস ছিল ভারতের হরিয়ানা রাজ্যের একটি রাজ্য রাজনৈতিক দল। এটি ২০০৭ সালে হরিয়ানার প্রাক্তন মুখ্যমন্ত্রী ভজন লাল ভারতীয় জাতীয় কংগ্রেসের একটি বিচ্ছিন্ন দল হিসাবে শুরু করেছিলেন। দলটি ২০১৪ সালের সংসদ নির্বাচনের জন্য ভারতীয় জনতা পার্টির (বিজেপি) সাথে জোট গঠন করেছিল।  এপ্রিল ২০১৬ সালে দলটি নয় বছর বিচ্ছেদের পর ভারতীয় জাতীয় কংগ্রেসের সাথে একীভূত হয়।   ইতিহাস  এইচজেসি দলটি ভারতীয় জাতীয় কংগ্রেস থেকে বিচ্ছিন্ন হয়ে ২০০৭ সালে হরিয়ানার প্রাক্তন মুখ্যমন্ত্রী ভজন লাল দ্বারা প্রতিষ্ঠিত হয়েছিল। হিসার ও ফতেহাবাদ জেলায় এর ভালো দখল ছিল।  আগস্ট ২০০৯ সালে এইচজেসি বহুজন সমাজ পার্টির সাথে হাত মেলায়। বিধানসভা নির্বাচনের আগে বিএসপি অবশ্য জোট বাতিল করেছিল। ২০০৯ সালের লোকসভা নির্বাচনে দলটি হিসারে জয়লাভ করেছিল যেখানে লাল বিজয়ী হিসাবে আবির্ভূত হয়েছিল। ২০০৯ সালের বিধানসভা নির্বাচনে দলটি মোট ৯০টি আসনের মধ্যে ৮৭টিতে প্রতিদ্বন্দ্বিতা করে এবং ছয়টিতে জয়লাভ করে। কিন্তু এর পাঁচজন বিধায়ক ভূপিন্দর সিং হুদার নেতৃত্বাধীন সরকারকে সমর্থন করার জন্য ভারতীয় জাতীয় কংগ্রেসে দলত্যাগ করেছেন।  ২০১৩ সালের সেপ্টেম্বরে কুলদীপ বিষ্ণোই দলের প্রধানমন্ত্রী পদপ্রার্থী নরেন্দ্র মোদীকে সমর্থন করে বিজেপির প্রতি তার সমর্থন ঘোষণা করেন।  ২০১৪ সালে, দলটি ২০১৪ সালের সাধারণ নির্বাচনে লড়াই করার জন্য বিজেপি-নেতৃত্বাধীন জাতীয় গণতান্ত্রিক জোটের সাথে নিজেকে একত্রিত করেছিল। হিসার উপনির্বাচনে এইচজেসি জিতেছে। যাইহোক ২০১৪ সালের সাধারণ নির্বাচনে এইচজেসি প্রধান বিষ্ণোই একই সংসদীয় আসনে দুষ্যন্ত চৌতালার কাছে হেরে যান।  আগস্ট ২০১৪ সালে বিষ্ণোই বিজেপির সাথে জোটের অবসান ঘটিয়েছিলেন এবং হরিয়ানার বিধানসভা নির্বাচনের জন্য বিনোদ শর্মার নেতৃত্বাধীন হরিয়ানা জন চেতনা পার্টির সাথে যোগদান করেছিলেন। তারা দুটি আসনে জয়ী হয়েছে।  ২৮ এপ্রিল ২০১৬-এ দলটি ভারতীয় জাতীয় কংগ্রেসের সাথে একীভূত হয়। বিষ্ণোই এবং তার স্ত্রী হরিয়ানা বিধানসভায় দলের একমাত্র দুই বিধায়ক ছিলেন। কংগ্রেস প্রধান সোনিয়া গান্ধী এবং ভাইস প্রেসিডেন্ট রাহুল গান্ধীর উপস্থিতিতে এই একীভূত হয়।   আরো দেখুন    ভারতীয় জাতীয় কংগ্রেসের বিচ্ছিন্ন দল   তথ্যসূত্র   বিষয়শ্রেণী:ভারতের স্বীকৃত রাজ্যস্তরের রাজনৈতিক দল বিষয়শ্রেণী:২০০৭-এ প্রতিষ্ঠিত রাজনৈতিক দল বিষয়শ্রেণী:২০১৬-এ বিলুপ্ত রাজনৈতিক দল বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:২০১৬-এ ভারতে বিলুপ্ত
লেসোথো ফুটবল অ্যাসোসিয়েশন (; এছাড়াও সংক্ষেপে এলইএফএ নামে পরিচিত) হচ্ছে লেসোথোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩২ সালে প্রতিষ্ঠিত হয়েছে। এটি প্রতিষ্ঠার ৩২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩২ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর লেসোথোর রাজধানী মাসেরুতে অবস্থিত।  এই সংস্থাটি লেসোথোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লেসোথো প্রিমিয়ার লীগ এবং লেসেথো স্বাধীনতা কাপের মতো প্রতিযোগিতার সকল কার্যক্রম পরিচালনা করে। বর্তমানে লেসোথো ফুটবল অ্যাসোসিয়েশনের সভাপতির দায়িত্ব পালন করছেন সালেমানে ফাফানে এবং সাধারণ সম্পাদকের দায়িত্ব পালন করছেন মখোসি মোহাপি।  কর্মকর্তা   অবস্থান  নাম সভাপতি  সালেমানে ফাফানে সহ-সভাপতি  রান্তসুবিসে মাতেত খিবা মোহোয়ানিয়ানে লেবোহাং টোটানিয়ানা সাধারণ সম্পাদক  মখোসি মোহাপি কোষাধ্যক্ষ  মখোসি মোহাপি গণমাধ্যম এবং যোগাযোগ পরিচালক  টাবো মারেটলানে প্রযুক্তিগত পরিচালক  লেসলি নটসি ফুটসাল সমন্বয়কারী   জাতীয় দলের কোচ (পুরুষ)  থাবো সেনং জাতীয় দলের কোচ (নারী)  লিরে ফিরি রেফারি সমন্বয়কারী  থাবো পুলে  তথ্যসূত্র  বহিঃসংযোগ     ফিফা-এ লেসোথো ফুটবল অ্যাসোসিয়েশন   ক্যাফ-এ লেসোথো ফুটবল অ্যাসোসিয়েশন   বিষয়শ্রেণী:লেসোথো ফুটবল অ্যাসোসিয়েশন বিষয়শ্রেণী:১৯৩২-এ লেসোথো-এ প্রতিষ্ঠিত বিষয়শ্রেণী:১৯৩২-এ প্রতিষ্ঠিত ক্রীড়া সংস্থা বিষয়শ্রেণী:লেসোথোর ক্রীড়া নিয়ন্ত্রণ সংস্থা বিষয়শ্রেণী:লেসোথোর ফুটবল পরিচালনা পরিষদ বিষয়শ্রেণী:ক্যাফের সদস্য
সন্দীপ শর্মা (; জন্ম ১৮ মে ১৯৯৩) হলেন একজন ভারতীয় ক্রিকেটার,Sandeep Sharma - Cricinfo profile যিনি ঘরোয়া ক্রিকেটে পাঞ্জাব ক্রিকেট দলের হয়ে খেলেন। তিনি একজন ডান হাতি মিডিয়াম ফাস্ট বোলার। শর্মা ২০১০ ও ২০১২ অনূর্ধ্ব-১৯ ক্রিকেট বিশ্বকাপে ভারতের প্রতিনিধিত্ব করেন। তিনি অনূর্ধ্ব-১৯ ক্রিকেট বিশ্বকাপ জয়ী দলের অংশও ছিলেন। ২০১৩ সালে কিংস এলেভেন পাঞ্জাবের সাথে তিনি চুক্তিবদ্ধ হন।Sandeep Sharma Signed by Kings XI Punjab  ইন্ডিয়ান প্রিমিয়ার লিগ শর্মা ২০১৩ সালের ১১ মে, হায়দ্রাবাদের বিপক্ষে পাঞ্জাবের হয়ে অভিষেক ম্যাচে খেলেতে নেমে ২১ রানের বিনিময়ে ৩টি উইকেট লাভ করেন। ২০১৭ আসরের আইপিএলে শর্মা ব্যাঙ্গালোরের বিপরীতে ২২ রান খরচ করে ৩টি উইকেট লাভ করে, যেখানে তিনি ছিলেন প্রথম কোন বোলার যিনি একই খেলায় ক্রিকেটের ত্রি-নেত্র ক্রিস গেইল, এবি ডি ভিলিয়ার্স ও বিরাট কোহলির উইকেট লাভ করেন।  ২০১৮ সালের জানুয়ারিতে, ২০১৮ সালের আইপিএল নিলামে সানরাইজার্স হায়দ্রাবাদ তাকে ক্রয় করে নেয়।  আন্তর্জাতিক ক্যারিয়ার পাঞ্জাব ও কিংস এলেভেন পাঞ্জাবের হয়ে ঘরোয়া ক্রিকেটের অসাধারণ নৈপুন্যের পর ২০১৫ সালের জুলাইয়ে সীমিত ওভারের খেলায় জিম্বাবুয়ে সফরের জন্য জাতীয় দলের ১৫ সদস্যের স্কোয়াডে মনোনীত হন। ১৭ জুলাই ২০১৫ সালে জিম্বাবুয়ের বিপরীতে টুয়েন্টি২০ আন্তর্জাতিক ক্রিকেটে অভিষেক হয় তার।  তথ্যসূত্র  বহিঃসংযোগ    বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:পাঞ্জাবের (ভারত) ক্রিকেটার বিষয়শ্রেণী:পাতিয়ালা থেকে আগত ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:ভারতের সবুজ ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:ইন্ডিয়া গ্রিনের ক্রিকেটার
নারা রোহিত (জন্ম ২৫ জুলাই ১৯৮৪) হলেন একজন ভারতীয় অভিনেতা ও প্রযোজক যিনি তেলুগু চলচ্চিত্রে কাজ করে থাকেন। তিনি আরান মিডিয়া ওয়ার্কস চলচ্চিত্র প্রযোজনা সংস্থার মালিক।  জীবনের প্রথমার্ধ নারা রোহিত অন্ধ্রপ্রদেশের প্রাক্তন মুখ্যমন্ত্রী এন চন্দ্রবাবু নাইডুর ভাই নারা রামমূর্তি নাইডুর একমাত্র ছেলে। তিনি হায়দ্রাবাদ থেকে স্কুল, ভাদলামুডির ভিগনান কলেজ থেকে ইন্টারমিডিয়েট, চেন্নাইয়ের আনা ইউনিভার্সিটি থেকে ইন্ডাস্ট্রিয়াল বায়ো টেকনোলজি বি টেক, নিউইয়র্ক ফিল্ম একাডেমি, নিউ ইয়র্ক থেকে অভিনয়ের কোর্স এবং লস অ্যাঞ্জেলেস থেকে ফিল্ম মেকিং-এর কোর্স করেছেন।  ফিল্মোগ্রাফি   বছর  চলচ্চিত্র ভূমিকা টিকা  সূত্র ২০০৯বানাম ভগত পানিগ্রাহী প্রাধান চরিত্রে অভিষেক২০১১সোলো  গৌতম ২০১২সরোচারুগৌতম  ২০১৩ওকাদিনেসূর্য স্বামী রা রা বর্ণনাকারী ২০১৪প্রতিনিধিশ্রীনু রাউডি ফেলোরাণা প্রতাপ জয়দেব ২০১৫অসুর এন. ধর্ম তেজা ২০১৬তুন্তরি রাজু  সাবিত্রী  ঋষি  তিনমার গানের গায়করাজা চেই বস্তেরাজা রামজয় অচ্যুতনন্দঅচ্যুত  শঙ্করশঙ্করঅ্যাপাতলো ওকাদুন্দেবাদু  ইমতিয়াজ আলী ২০১৭সামান্থাকামনি   রঞ্জিত কুমার   ওকাদু মিগিলাদু  বর্ণনাকারী কথালো রাজকুমার অর্জুন চক্রবর্তী   বালাকৃষ্ণুদুবালাকৃষ্ণ ওরফে বালু  মেন্টাল মধিল  বাসযাত্রী  ক্যামিও উপস্থিতি২০১৮  নীদি নাদি ওকে কথা   পরোপকারী  ক্যামিও উপস্থিতি আতাগলু সিদ্ধার্থ  বীর ভোগ বসন্ত রায়ালু দীপক রেড্ডি   ২০২২পন্দগলা বাচাদু  চিত্রায়ণঅন্নগণগ দক্ষাদিলো  শবধামমাদ্রাসী    তথ্যসূত্র  বহিঃসংযোগ       বিষয়শ্রেণী:তেলুগু অভিনেতা বিষয়শ্রেণী:১৯৮৪-এ জন্ম বিষয়শ্রেণী:তেলুগু চলচ্চিত্র প্রযোজক বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:আন্না বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:অন্ধ্রপ্রদেশের অভিনেতা বিষয়শ্রেণী:অন্ধ্রপ্রদেশের চলচ্চিত্র প্রযোজক বিষয়শ্রেণী:নিউ ইয়র্ক ফিল্ম একাডেমির প্রাক্তন শিক্ষার্থী
নাম-হট্ট শব্দবন্ধটির আক্ষরিক অর্থ হলো– "নামের (কৃষ্ণ নামের) হাট তথা বাজার স্থল"।   thumb|250px|right|alt=A two-storey pink-and-yellow building with a sign in Bengali and English| নদিয়ার মায়াপুরস্থিত ভক্তিবিনোদ ঠাকুরের বাড়ি 'স্বানন্দ সুখদ কুঞ্জ' 'নাম-হট্ট' এর প্রধান কার্যালয়  গৌড়ীয় বৈষ্ণবধর্ম প্রচারের উদ্দেশ্যে ভারতের প্রখ্যাত গৌড়ীয় বৈষ্ণবধর্মের দার্শনিক ভক্তিবিনোদ ঠাকুর প্রবর্তিত কার্যক্রম 'নাম-হট্ট'-এর মাধ্যমে সম্পন্ন হত। বিশ শতকের গোড়ার দিকে তিনি বাংলা ও উড়িষ্যার গ্রামে গ্রামে ভ্রমণের মধ্যে ধর্মপ্রচারমূলক কার্যক্রম পরিকল্পনা করেন এবং কার্যক্রম টিকে 'নাম-হট্ট' আখ্যা দেন।  ভ্রাম্যমাণ প্রচারমূলক অনুষ্ঠানে বক্তৃতা, মুদ্রিত উপকরণ সঙ্গে নিয়ে বাংলা কীর্তন গানে সারা বাংলার গ্রাম ও শহর জুড়ে ধর্মতত্ত্ব এবং চৈতন্যের অনুশীলন ছড়িয়ে দেওয়াই মূল উদ্দেশ্য। বিচার ব্যবস্থায় আদালতের যেমন সার্কিট কোর্ট ব্যবস্থা আছে, তারই অনুকরণে একাধিক অবস্থানে 'কীর্তন গান' পরিবেশন, শ্রীকৃষ্ণের প্রসাদ বিতরণ 'নাম-হট্ট' -এ হয়ে থাকে।  ভক্তিবিনোদ ঠাকুর সারা বাংলায় প্রায় পাঁচ শতাধিক 'নাম-হট্ট' প্রতিষ্ঠা করেছিলেন  এবং নদিয়ার মায়াপুরে ১৮৯৯ খ্রিস্টাব্দে নির্মিত বাসস্থান স্বানন্দ সুখদ কুঞ্জ হতে এগুলি পরিচালিত হত। জনসাধারণের মধ্যে শ্রীচৈতন্য মহাপ্রভুর শিক্ষা প্রচারে ও জনপ্রিয় করে তোলার ক্ষেত্রে যেমন সাফল্য মিলেছিল, তেমনই উচ্চ শ্রেণীর পৃষ্ঠপোষকদের, অনুগামীদের ব্যাপকভাবে আকৃষ্ট করেছিল নাম-হট্ট।   পাদটীকা        তথ্যসূত্র   বিষয়শ্রেণী:গৌড়ীয় বৈষ্ণববাদ বিষয়শ্রেণী:কৃষ্ণ ভক্ত বিষয়শ্রেণী:ভক্তি আন্দোলন
ঝালকাঠি বাংলাদেশের দক্ষিণাঞ্চলে অবস্থিত একটি শহর ও নদী বন্দর। শহরটি দক্ষিণবঙ্গের বরিশাল বিভাগে অবস্থিত ঝালকাঠি জেলার জেলা শহর। শহরটি ঝালকাঠি জেলার সবচেয়ে বড় শহর এবং বাণিজ্য কেন্দ্র। প্রশাসনিকভাবে শহরটি ঝালকাঠি জেলা এবং ঝালকাঠি সদর উপজেলার সদর দফতর। সুগন্ধা নদীর উত্তর তীরে এবং গাবখান খাল ও ধানসিঁড়ি নদীর পূর্বতীরে অবস্থিত এ শহরটি প্রাচীনকাল হতেই ব্যবসা-বাণিজ্যের জন্য বিখ্যাত।  বর্তমান সময়ে জেলাটি পেয়ারা ও শীতল পাটির জন্য বেশ প্রসিদ্ধ হয়ে উঠেছে।   ইতিহাস  ১৮৭৫ সালে তৎকালীন ব্রিটিশ সরকার কর্তৃক ঝালকাঠি শহরের পরিচালনার জন্য ঝালকাঠি পৌরসভা স্থাপিত হলে এ শহর পৌরশহরের মর্যাদা লাভ করে। পৌর শহরটি থানা সদরের স্বীকৃতি পায় ১৯০০ সালে। ১৯৮৪ সালের ১ ফেব্রুয়ারি পূর্ণাঙ্গ জেলা হিসেবে ঝালকাঠি জেলা প্রতিষ্ঠিত হলে ঝালকাঠি শহরকে জেলা শহরের মর্যাদা দেওয়া হয়।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার। ঝালকাঠী শহর ঢাকা থেকে ১৯৫ কি.মি. দক্ষিণে এবং বরিশাল বিভাগীয় শহর থেকে ২০ কি.মি. পশ্চিমে সুগন্ধা নদীর তীরে অবস্থিত। সুগন্ধা নদী থেকে বাসন্ডা খাল নামে একটি শাখা নদী উত্তর দিকে প্রবাহিত হয়ে শহরকে দু'ভাগে বিভক্ত করেছে। শহরের ভিতরে আরও ১২টি খাল প্রবহমান রয়েছে।   প্রশাসন  ১৯৭৫ সালে ঝালকাঠি পৌরসভা গঠিত হয় যা ৯টি ওয়ার্ড এবং ৪৭টি মহল্লায় বিভক্ত । প্রতিষ্ঠাকালীন সময়ে ঝালকাঠি পৌরসভা ‘‌গ’ শ্রেনীভুক্ত হলেও বর্তমানে ‘ক’ শ্রেনীতে উন্নীত হয়েছে। ১৮.৪০ বর্গ কি.মি. আয়তনের ঝালকাঠি শহরের ১৬.১৩ কি.মি. এলাকা ঝালকাঠি পৌরসভা দ্বারা শাসিত হয়।   জনসংখ্যা  বাংলাদেশের আদমশুমারি ও গৃহগণনা-২০১১ অনুযায়ী ঝালকাঠি শহরের মোট জনসংখ্যা ৫৪,৯০৪ জন যার মধ্যে ২৭,৯৫১ জন পুরুষ এবং ২৬,৯৫৩ জন নারী। এ শহরের পুরুষ এবং নারী অনুপাত ১০৪:১০০।   যোগাযোগ  ঝালকাঠী শহরের পশ্চিম প্রান্তে গাবখান ব্রীজ খুলনা–বরিশাল মহাসড়কে সংযুক্ত করে ঝালকাঠীকে। শহরের অভ্যন্তরীণ যাতায়াতের ক্ষেত্রে রিকশা, বাস, ইজিবাইক জনপ্রিয় যানবাহন।   দর্শনীয় স্থান  ঝালকাঠি শহরে শেরে বাংলা এ.কে. ফজলুল হকের মা সৈয়দুন্নেছার বাবার বাড়ি অবস্থিত। এ ছাড়াও শহরের প্রাণকেন্দ্রে সুগন্ধা নদীর তীরে অবস্থিত ঝালকাঠি পৌরসভা কর্তৃক নির্মিত পৌর মিনিপার্ক শহরবাসীদের প্রমোদের একটি স্থান।  এছাড়া বর্ষা মৌসুমে ভীমরুলী, আটঘর-কুরিয়ানায় পেয়ারা বাগানে ঘোরাঘুরি সারা দেশে জনপ্রিয় হয়ে উঠেছে।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:ঝালকাঠি জেলার জনবহুল স্থান
অধ্যাপক গোলাম মোস্তফা বাংলাদেশের স্বাধীনতা যুদ্ধের একজন শহীদ বুদ্ধিজীবী। ১৯৭১ সালে পাক হানাদার বাহিনী তাকে ধরে নিয়ে নির্মমভাবে হত্যা করে। রাষ্ট্রীয় ভাবে বাংলাদেশের শহীদ বুদ্ধিজীবী হিসেবে প্রথম দফায় যে ১৯১ জন স্বীকৃতি পেয়েছে, তার মধ্যে তিনি একজন।   প্রাথমিক জীবন  গোলাম মোস্তফা ১৯৩৯ সালের ২৩ নভেম্বর ঠাকুরগাঁও জেলার পীরগঞ্জ উপজেলার রঘুুুনাথপুর গ্রামে জন্মগ্রহণ করেন। তিনি রাজশাহী বিশ্ববিদ্যালয় হতে হিসাববিজ্ঞান বিষয়ে এমএ পাশ করেন। মুক্তিযুদ্ধের সময় তিনি পীরগঞ্জ সরকারি কলেজের ভারপ্রাপ্ত অধ্যক্ষ ছিলেন।    গোলাম মোস্তফা মুক্তি সংগ্রাম কমিটির নেতা ছিলেন। ১৯৭১ সালের ১৭ এপ্রিল পাক হানাদার বাহিনী তাকে সহ স্থানীয় কয়েকজন গুরুত্বপূর্ণ মুক্তিকামী ব্যক্তিকে বেয়োনেট চার্জে জর্জরিত করলে ঘটনাস্থলেই তিনিসহ মুক্তি সংগ্রাম কমিটির কয়েকজন সদস্য শাহাদাৎবরণ করেন। ১৭ এপ্রিল দিনটি ঠাকুরগাঁও পীরগঞ্জে গণহত্যা দিবস হিসেবে পরিচিত।   সম্মাননা  গোলাম মোস্তফার স্মৃতি রক্ষার্থে বাংলাদেশ ডাক বিভাগ তার ছবি সংবলিত জাতীয় ডাকটিকিট প্রকাশ করে। তার স্মরণে পীরগঞ্জ থেকে বোচাগঞ্জ উপজেলা অভিমুখী সড়কটি "শহীদ বুদ্ধিজীবী অধ্যাপক গোলাম মোস্তফা সড়ক" নামে নামকরণ হয়। বাংলা একাডেমী থেকে প্রকাশিত স্মৃতি ১৯৭১-এর তৃতীয় খ-, অক্সফোর্ড এটলাসসহ বিভিন্ন বইয়ে তাকে নিয়ে বহু প্রবন্ধ ছাপা হয়। এছাড়াও ঠাকুরগাঁও সাংবাদিক ফোরাম সম্মাননা সহ অসংখ্য সম্মাননায় ভূষিত হয়েছেন তিনি। শহীদ বুদ্ধিজীবীর রাষ্ট্রীয় তালিকা প্রকাশ হওয়ার পর তার সমাধিস্থল সংস্কার করে রাষ্টীয় উদ্যোগে স্মৃতিস্তম্ভ নির্মাণ করা হয়েছে।     ব্যক্তিগত জীবন  তার স্ত্রীর নাম বেগম আনোয়ারা মোস্তফা, তিনি পীরগঞ্জ উপজেলা একাত্তরের ঘাতক দালাল নির্মূল কমিটির সাবেক আহ্বায়ক ছিলেন। এই দম্পতির তিন সন্তান রয়েছে। ছোট ভাই মোঃ গোলাম হোসেন পীরগঞ্জ পৌরসভার সাবেক মেয়র ছিলেন।   তথ্যসূত্র   বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:ঠাকুরগাঁও জেলার ব্যক্তি
থাম্ব|একটি সাধারণ ক্যাম্পিং চেয়ারের একটি অ্যানিমেশন জিআইএফ ক্যাম্পিং চেয়ার, বা ক্যাম্প চেয়ার হল একটি ক্যানভাস বসার স্থান এবং হেলান দেয়া যায় এরুপ একটি হালকা ভাঁজযোগ্য চেয়ার, যা অস্থায়ী কোথাও ব্যবহারের জন্য উপযুক্ত, সাধারণত ছুটির দিনে ক্যাম্পিং করার মতো বহিঃরঙ্গনে বহনযোগ্য এবং স্থাপন করা সহজ।   একটি ক্যাম্পিং সরঞ্জাম একটি ক্যাম্পিং চেয়ারের অনুরূপ, কিন্তু পিছনে সমর্থনের অভাব থাকে   চিত্রশালা    আরো দেখুন    চেয়ারের তালিকা  ডেকচেয়ার  ব্যাকপ্যাক চেয়ার, একটি ব্যাকপ্যাক এবং একটি চেয়ারের সংমিশ্রণ, কখনও কখনও ক্যাম্পিং, হাইকিং বা ছোট শিকার ভ্রমণের জন্য ব্যবহৃত হয়   তথ্যসূত্র   বিষয়শ্রেণী:আসবাবপত্রের ইতিহাস বিষয়শ্রেণী:ভাঁজযোগ্য চেয়ার
মিল্কম্যান অ্যানা বার্নসের একটি উপন্যাস। এটি কল্পনার জন্য ২০১৮ ম্যান বুকার পুরস্কার অর্জন করে, যা উত্তর আয়ারল্যান্ডের কোন লেখকের ক্ষেত্রে প্রথমবার। এটি কল্পনার জন্য ২০১৮ ন্যাশনাল বুক ক্রিটিকস সার্কেল এ্যাওয়ার্ড অর্জন করে।  উপন্যাসটি উত্তর আয়ারল্যান্ডে সংঘাত চলাকালীন সময় ১৮ বছর বয়সী এক তরুণীকে নিয়ে, যে তার থেকে বয়সে বড় এক বিবাহিত দুধওয়ালার (মিল্কম্যান) কাছে হেনস্তা হয়। দ্য গার্ডিয়ান , দ্য ডেইলি টেলিগ্রাফ, ও দ্য আইরিশ টাইমস থেকে ইতিবাচক প্রতিক্রিয়া পায়।  রিসেপশন সমালোচক প্রতিক্রিয়া পর্যালোচনামূলক ওয়েবসাইট বুক মার্কস অনুযায়ী ২৫ টি পর্যালোচনার ওপর ভিত্তি করে ৬০% সমালোচক বইটিকে "অতি প্রশংসনীয়" প্রতিক্রিয়া দিয়েছেন, যেখানে ২৮% ও ৪% সমালোচক যথাক্রমে "ইতিবাচক" ও "মিশ্র" প্রতিক্রিয়া জানান। আর ৮% সমালোচক "নেতিবাচক" প্রতিক্রিয়া জানান।  পুরস্কার  তথ্যসূত্র  বিষয়শ্রেণী:ইংরেজি উপন্যাস বিষয়শ্রেণী:২০১৮-এর উপন্যাস বিষয়শ্রেণী:বুকার পুরস্কার বিজয়ী সৃষ্টিকর্ম বিষয়শ্রেণী:ফেবার অ্যান্ড ফেবারের বই
thumb|পল শেখটার পল শেখটার (ইংরেজি ভাষায়: Paul L. Schechter) একজন মার্কিন জ্যোতিঃপদার্থবিজ্ঞানী। তিনি বর্তমানে ম্যাসাচুসেটস ইনস্টিটিউট অফ টেকনোলজি-তে উইলিয়াম এ এম বার্ডেন অধ্যাপক হিসেবে শিক্ষকতা করছেন। তিনি আরেক মার্কিন জ্যোতির্বিজ্ঞানী উইলিয়াম এইচ প্রেস-এর সাথে মিলে বহিঃছায়াপথীয় জ্যোতির্বিজ্ঞানের বিখ্যাত শেখটার উজ্জ্বলতা অপেক্ষক প্রদাণের জন্য বিখ্যাত। ১৯৭৪ সালে এই দুজন বিজ্ঞানী একটি গবেষণাপত্রে এই অপেক্ষক প্রকাশ করেন যা প্রতি ঘন মেগাপারসেক আয়তনে একটি নির্দিষ্ট উজ্জ্বলতা ব্যবধানের ছায়াপথের সংখ্যা গণনা করে।  তিনি ১৯৬৮ সালে কর্নেল ইউনিভার্সিটি থেকে স্নাতক পর্যায়ের পড়াশোনা সম্পন্ন করেন। ১৯৭৫ সালে পিএইচডি ডিগ্রি লাভ করেন ক্যালটেক থেকে। ১৯৮৮ সাল থেকে তিনি এমআইটি-তে অধ্যাপনা করছেন। এমআইটি-র আগে ইউনিভার্সিটি অফ অ্যারিজোনার ইনস্টিটিউট অফ অ্যাডভান্সড স্টাডি, হার্ভার্ড ইউনিভার্সিটি এবং কার্নেগি মানমন্দিরের পিক ন্যাশনাল অবজারভেটরিতে কাজ করেছেন।  অধ্যাপক শেখটারের গবেষণার মূল বিষয় ছায়াপথ, ছায়াপথ স্তবক এবং ছায়াপথ স্তবকে গুপ্ত পদার্থ বণ্টন। অনেক বছর ধরেই তিনি ভূপৃষ্ঠের বিভিন্ন দুরবিন এবং হাবল মহাকাশ দুরবিন ব্যবহার করে ছায়াপথ এবং ছায়াপথ স্তবক পর্যবেক্ষণ করে যাচ্ছেন। পর্যবেক্ষণের জন্য তিনি অনেক সময়ই মহাকর্ষীয় লেন্সিং প্রক্রিয়া কাজে লাগান।PAUL SCHECHTER, William A. M. Burden Professor of Astrophysics, MIT   তথ্যসূত্র   বিষয়শ্রেণী:মার্কিন জ্যোতিঃপদার্থবিজ্ঞানী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:১৯৪৮-এ জন্ম বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক